cyanic-selkie/wikianc huggingface dataset:
עונת 2021/2022 בליגה האירופית
ב-24 ביוני 2021 אישרה אופ"א את ההצעה לבטל את חוק שערי החוץ בכל תחרויות המועדונים של אופ"א החל מעונה זו. (חוק שהיה בשימוש מאז שנת 1965). לכן, אם בסיכום שני משחקים בין שתי קבוצות, שתי הקבוצות הבקיעו כמות מצטברת זהה של שערים, המנצחת לא תוכרע על פי מספר שערי החוץ שהבקיעה, והמשחק ילך להארכה של 30 דקות, אם לא תושג הכרעה במהלך ההארכה, המשחק יוכרע באמצעות פנדלים.
שלב הבתים
במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה לא יכולות להיות מוגרלות לאותו הבית.
חצי הגמר
גלאזגו ריינג'רס ניצחה 3–2 בסיכום שני המשחקים.
טרי ריצ'רדסון
ביוגרפיה
ריצ'רדסון היה נשוי בעבר לדוגמנית ניקי הוברתי ומאז שחלתה בסרטן הוא מנהל מערכת יחסים עם הדוגמנית והשחקנית הקנדית שלום הרלו. בין היתר, ביים את הקליפ "Vai Malandra" עבור אניטה.
פרשת וינשל
פרשת וינשל הוא סרט דרמה ישראלי משנת 1979 בבימויו של אברהם הפנר שגם כתב את התסריט.
אברהם הפנר היה מועמד לפרס הסרט העלילתי הטוב ביותר בפסטיבל הסרטים הבינלאומי בשיקגו ב-1979.
תקציר העלילה
אילנה נוסעת לחיפה שם מאושפז אביה, ברוך ויגוצקי, (דב פייגין) בבית החולים רמב"ם. מתלווה אליה חברתה הטובה ג'ודי (אתי זבקו) שהיא צלמת עיתונות.
מרי בדהם
מרי בדהם (באנגלית: Mary Badham; נולדה ב-7 באוקטובר 1952) היא שחקנית קולנוע והמועמדת הצעירה ביותר לפרס אוסקר לשחקנית המשנה הטובה ביותר בגיל 10 בלבד על הופעתה בסרט "אל תיגע בזמיר".
דראגן מאנצה
קריירת מועדונים
בקיץ 1985, לאחר שמועות רבות על מעבר אפשרי לקבוצה אחרת, חתם מאנצה על חוזה חדש לארבע עונות במועדון, עד לשנת 1989. ב-1 בספטמבר 1985 הוא שיחק את משחקו האחרון במועדון, בניצחון 2-1 על בודוצ'נוסט טיטוגרד במסגרת הליגה, בו גם הבקיע שער בפנדל.
ג'ואן וסטון
ביוגרפיה
וסטון נולדה בהנטינגטון ביץ', קליפורניה, ב-1935, וגדלה בעיירה הסמוכה, דאוני.
לאורך הקריירה הארוכה שלה, וסטון הייתה אחת מכוכבות הדרבי האהובות. בין יריבותיה במסלול כלולות אן קלבלו, קאתי ריד, סנדי דאן, ג'אן ואלו, ומרג'י לזלו.
וסטון הייתה פעילה בענפי ספורט נוספים. בעודה סטודנטית במאונט סנט מרי קולג', וסטון שיחקה סופטבול, והיא הייתה מעורבת גם בגלישת גלים וקאנו. ב-1962 היא ניצחה באליפות הוואי לשיט קאנו צידי (outrigger). היא שבה לשחק סופטבול לאחר פרישתה מהדרבי במגוון ליגות באזור סן פרנסיסקו.
ב-2011, יצא הספר The Blonde Bomber & The Last Hurrah of Ann Calvello and the Resurrection of a Unique American Sporting Event מאת אנדרו ג'. אפשטיין, שמתאר את הרנסאנס שעבר ענף הרולר דרבי, ויחד עם צילומים וסיפורים אישיים, מצייר גם את ההיסטוריה ואת הדמויות המובילות של התחום.
הר רייזינג וולף
הר רייזינג וולף מתנשא לגובה של 876 מטרים מעל סביבתו, והוא ההר ה-56 בהתנשאותו במדינת מונטנה.
מדליית עשור לחרות ישראל
מדליית "עשור לחרות ישראל" היא המדליה הממלכתית הראשונה שהונפקה במדינת ישראל, במסגרת חגיגות העשור למדינת ישראל.
הגרסה השנייה (ראו תמונה) שונה במידה ניכרת מן העיצוב הראשון. מעצבי הגרסה השנייה היו גרד רוטשילד וזאב ליפמן מ"סטודיו רולי". הם בחרו גרסה אחרת של המטבע הרומי הקדום מבין הגרסאות המוכרות, ושינו במקצת את הכתובת שמסביבו. בגרסתם מופיעה הכתובת "יהודה השבויה" עם התאריך העברי "ג'תת"ל" באותיות עבריות. בחלק מההנפקות מופיעה גם הכתובת "Judea Captive 70 C.E" באנגלית. מצדה האחר של המדליה בגרסת "סטודיו רולי" מופיע עץ תמר, מעברו האחד אישה מניפה תינוק ומעברו האחר גבר כורע ושותל עץ. האיור אינו כולל כתובות, אולם מסביב לו מופיעה הכתובת "ישראל המשוחררת" עם התאריך העברי "תש"ח" והכתובת "Israel liberated 1948" באנגלית, או בהנפקה אחרת: "Israel liberata" בלטינית ו"עשור לחרות ישראל תשי"ח". גרסה זו מעוצבת בסגנון המזכיר ריאליזם סוציאליסטי.
הבחירות הכלליות בגרמניה המערבית 1972
הבחירות הכלליות בגרמניה המערבית נערכו ב-19 בנובמבר 1972 לבחירת חברי הבונדסטאג השביעי של גרמניה המערבית מאז הקמתה. הבחירות הובילו לחיזוק הקואליציה הקיימת בראשות המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP). במהלך הבחירות, לראשונה ה-SPD השיגה מספר מושבים רב יותר מזה של ברית המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU). במהלך הבחירות האיחוד CDU\CSU העמיד כמועמד מטעמו למשרת הקנצלר של ריינר ברצל במקום קורט גאורג קיזינגר. לאחר הבחירות המשיך מנהיג ה-SPD, וילי ברנדט, לכהן כקנצלר.
הבחירות הכלליות בגרמניה המערבית 1969
קודם הבחירות הרכב הבונדסטאג, אשר מספר חבריו הכולל 518, היה כזה:
קיושי שיגה
קִיוֹשִׁי שִׁיגָה (ביפנית: 志賀 潔; ) היה רופא ובקטריולוג יפני.
פנורמה נעה
אחד הקריינים המצליחים ביותר היה ג'ון בנבארד, שהפנורמה שלו, טיול במורד ובמעלה המיסיסיפי, הניבה סיור עולמי כה מוצלח עד שרווחיו איפשרו לו לבנות אחוזה עצומה בלונג איילנד כחיקוי לטירת וינדזור.
פנורמות נעות שימשו גם במחזות מלודרמטיים. הן הפכו לרכיב ויזואלי חדש בתיאטרון ואיפשרו שילוב איכות מציאותית יותר במחזות. בנוסף להיותן אפקט מיוחד על הבמות, היוו הפנורמות אב-קדמון ובסיס לקולנוע המוקדם.
נושאים מקובלים
פנורמות נעות (ולעיתים גם דיורמות נעות) שימשו לשיחזור טקסי ענק. ב-1811 שוחזר בפילדלפיה אירוע משנת 1788 על גבי 400 מטר של בד מצויר. כך שוחזר גם טקס ההכתרה של ג'ורג' הרביעי, מלך הממלכה המאוחדת בלונדון.
סמבה סואו
קריירת מועדונים
ב-1 באוגוסט 2019 חתם בנוטינגהאם פורסט לשנתיים.
אלכסנדר ירמייף
קריירה
בינואר 2013 חתם ירמייף על חוזה ארוך טווח בקבוצת קווידינג. עונת 2013 הייתה העונה הראשונה שלו כשחקן הרכב קבוע. הוא כבש 14 שערים ב-21 משחקי ליגה - כמעט מחצית מכלל 33 השערים של הקבוצה, וסיים במקום השני בטבלת כובשי השערים בליגה.
בקיץ 2018, חזר ירמייף להאקן.
קור ד'אלן
היסטוריה
העם האינדיאני שכונה קור ד'אלן נקרא בשפתו שיטסו'אומוש (Schitsu'umsh), כינוי שמשמעותו "האנשים שהתגלו" או "האנשים שנמצאו כאן".
לאחר שנתגלו באזור מרבצי כסף הגיעו כורים ומתיישבים. זה היה אזור כריית הכסף השני בגודלו בארצות הברית ופעילות הכרייה בו גרמה הן להפקת רווחים גדולה והן לזיהום ולנזק סביבתי. בשנות התשעים של המאה ה-19 התרחשו שתי התקוממויות משמעותיות של כורים, כאשר העובדים נאבקו כנגד הסיכונים הגבוהים שבעבודתם ולהעלאת שכרם הנמוך. ב-1892 התגלתה פעילותו של שובר השביתות והסוכן מטעם המעסיקים, צ'ארלי סירינגו, שהיה לעיתים בוקר ולעיתים סוכן של חברת פינקרטון. כתוצאה מכך פרצה שביתה שהתפתחה למלחמת יריות בין הכורים לבין החברה.
שמות של אלוהים ביהדות
יהוה
על פי ההלכה אין להגות את השם יהוה, ויש להחליפו ב'אדוני' גם בקריאת פסוקי קודש.
אל
השם 'אל' מופיע בתנ"ך הן כשם גנרי לאל, והן כשמו של אלוהי ישראל, לפעמים בצירוף תארים נוספים כמו 'אל שדי', 'אל עליון', 'אל עולם'. במיתולוגיה הכנענית, אל הוא ראש האלים בפנתאון. המסורת היהודית מפרשת את השם כקיצור של 'אלוהים'. משם זה נגזרים שמות תאופורים רבים כמו מיכאל ודניאל.
קומאנובו
כלכלה
העיר היא מרכז תעשיות עיבוד מתכת, טבק, חקלאות, ההנעלה וטקסטיל, משמשת כמרכז מסחר ותרבות לאוכלוסייה של כ-135,529 תושבים. החקלאות והמסחר התפתחו בעיקר במאה ה-19, אבל המראה המודרני של העיר נבנה לאחר מלחמת העולם השנייה. בעיר פועלת מכללת "יורו-קולג'".
הצעירים (סרט)
תקציר העלילה
ניקי מופיע במספר שירים במופע והקהל יוצא מגדרו. גם המילטון רואה שבנו כשרוני ומבטיח לצעירים לבנות להם מועדון חדש.
מייק גל
משימת מודיעין בים האדום
באוגוסט 1957 ביזמת סא"ל אריה ברוש ראש ענף המודיעין של חיל הים, יצא גל למשימת איסוף מידע בים סוף. שם זומנו לו כשבעה חודשים של הרפתקאות עם ספינת הדיג Negisti saba - בעברית מלכת שבא. ועם ספינת משא קטנה בשם Halkis בדגל פנמה. שתיהן עסקו בפעילות אחרת מאשר דייג או מסעות. נראה שהכיסוי לפעילות לא היה מספיק חזק, הספינה נתפסה על ידי משטרת סודאן וגל בילה כחודשיים בכלא סודני. את הזמן בכלא ניצל כדי לשפר את שליטתו בשפה האנגלית.
חזרה לחיל הים
במלחמת ששת הימים - בתקופת ההמתנה שב גל לארץ וחזר לתפקיד סגן מפקד אח"י חיפה עם יהודה בן-צור כמפקד. המשחתת סיירה באזור החוף ובאחד המקרים גם תקפה צוללת מצרית וגרמה לה נזקים עד שזו נאלצה לשוב לאלכסנדריה. באחת ההפלגות שבתה המשחתת קצינים מצריים שניסו לעבור למצרים בסירת מפרש.
אספידיסקה
אָסְפִּידִיסְקֶה (מיוונית ασπίδα - מגן בצורת הקטנה) או ι (יוטא) בשדרית, נקרא גם סקוּטוּלוּם (מגן קטן בלטינית) וטוּראיס (מגן קטן בערבית), הוא כוכב על-ענק לבן בקבוצת הכוכבים שדרית הנמצא במרחק של כ-765 שנות אור ממערכת השמש. הוא מייצג מגן הרלדי הנמצא על דופן הספינה "ארגו". אספידיסקה יוצר ביחד עם הכוכבים הסמוכים אוויור, δ במפרש ו-מרקב אסטריזם בצורת צלב שדומה בגודלו לקבוצת הצלב הדרומי ונקראת לפעמים "הצלב המזויף". בעוד כ-6,000 שנים תביא נקיפת ציר כדור הארץ את הכוכב אל הקוטב השמיימי הדרומי, כך שיהיה ניתן לראותו בחצי הכדור הדרומי בכל שעות הלילה.
גוסטב פון ורסט
קריירה מוקדמת
פון ורסט נולד ב-19 באפריל 1894 במיינינגן, שהשתייכה לאימפריה הגרמנית, למשפחת אצולה ותיקה מוסטפאליה. אביו גוסטב פון ורסט, היה וטרינר מומחה, ולאחר מכן היה פרופסור באוניברסיטת מינכן. בשנת 1912 התגייס לצבא הגרמני הקיסרי, והצטרף לרגימנט ההוסרים ה-14 (נסיכות הבוחר מהסן ה-2). במהלך מלחמת העולם הראשונה לחם פון ורסט עם חטיבת הפרשים ה-22, שהייתה חלק מדיוויזיית הפרשים ה-3, וב-18 באפריל 1917 הועלה לדרגת אובר-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
מלחמת העולם השנייה
עם פרוץ המלחמה היה פון ורסט מפקד חטיבת הרובאים ה-2, שהייתה חלק מדיוויזיית הפאנצר ה-2, ופיקד עליה במהלך הפלישה לפולין. במהלך המערכה על צרפת לחם פון ורסט עם החטיבה שבפיקודו כחלק מדיוויזיית הפאנצר ה-2 במסגרת הקורפוס ה-19, ועל פעולותיו בקרבות קיבל ב-30 ביוני 1940 את עיטור צלב האבירים של צלב הברזל. במהלך הקרב על יוון לחם פון ורסט עם החטיבה כחלק מדיוויזיית הפאנצר ה-2 במסגרת הקורפוס ה-18, ואף השתתף בכיבוש סלוניקי. במאי 1941 מונה פון ורסט למפקד בית הספר לרכיבה בקרמפניץ, וב-1 בספטמבר 1941 הועלה לדרגת גנרל מיור. ב-9 בדצמבר 1941 מונה פון ורסט למפקד דיוויזיית הפאנצר ה-15, וב-28 במאי 1942 נפצע במהלך הקרבות. ב-25 באוגוסט 1942 חזר פון פרסט לפקד על דיוויזיית הפאנצר ה-15, וב-25 באוגוסט מונה בנוסף למפקד קורפוס אפריקה עד ה-17 בספטמבר. ב-11 בנובמבר 1942 חזר פון ורסט לגרמניה, והועלה לדרגת גנרל לויטננט. ב-28 בפברואר 1943 מונה למפקד ארמיית הפאנצר החמישית, וב-1 במרץ הועלה לדרגת גנרל חיל השריון. פון ורסט פיקד על הארמייה עד לכניעת כוחות הציר בצפון אפריקה, ב-13 במאי 1943.
מונגול (סרט)
פסקול
הפסקול עבור מונגול, שוחרר בארצות הברית על ידי Varèse Sarabande  ב-29 ביולי 2008. המוזיקה הולחנה על ידי תואומס קאנטלינן, עם קטעי מוזיקה נוספים שהולחנו על ידי להקת אלטן אוראג המונגולית.
קרסימיר באלקוב
נבחרת בולגריה
באלקוב לא שיחק במדי בולגריה במהלך כל שנת 1999, שהסתיימה בכישלון הנבחרת להעפיל ליורו 2000. הוא חזר לסגל לקראת מוקדמות מונדיאל 2002, ואף היה לחלק מרכזי כשנטל חלק בכל עשרת משחקיה של בולגריה במוקדמות, מתוכם פתח בתשעה, וכבש שער אחד בפנדל בניצחון הביתי 4-3 על. עם זאת, בולגריה כשלה בניסיונה להעפיל למונדיאל שלישי ברציפות, כשסיימה במקום השלישי בבית, עם חמש נקודות פחות מ שסיימה ראשונה, ושלוש פחות מ שסיימה שנייה.
קריירת אימון
עם פרישתו ממשחק פעיל, החל באלקוב לשמש כעוזר מאמן בקבוצת שטוטגרט שבמדיה פרש ממשחק, תחת מאמנו פליקס מגאת. גם כאשר מגאת' עבר לאמן בבאיירן מינכן בקיץ 2004, המשיך באלקוב בתפקידו תחת המאמן החדש מתיאס זאמר. עם סיום חוזהו בתום עונת עבר באלקוב לשמש כמאמן-שחקן בקבות פלאואן מהליגה הרביעית בגרמניה, אך הוא שיחק במדיה פעם אחת בלבד ועזב כעבור מספר חודשים.
טום בויד
קריירה מקצועית
החל מעונת, בעקבות פרישתו של פול מקסטיי, קיבל בויד ממאמנו החדש וים יאנסן את סרט הקפטן של הקבוצה, תפקיד בו אחז עד לפרישתו ממשחק פעיל. כבר בעונתו הראשונה כקפטן זכה בויד לראשונה בקריירה באליפות סקוטלנד. הזכייה באליפות הייתה מיוחדת עוד יותר, בכך שהיא מנעה מריינג'רס זכייה באליפות עשירית ברצף וניפוץ שיאה העתיק של סלטיק עצמה. בויד עצמו דאג לגוון את משחקו ובמקביל לתפקודו כמגן שמאלי, מילא בהצלחה גם את תפקיד הבלם והמגן הימני לפי הצורך, והוסיף עומק וניסיון לחוליית ההגנה של סלטיק.
בויד, כאמור, נותר בתפקיד הקפטן גם עם הגיעו של מרטין אוניל למשרת המאמן לקראת עונת. באותה עונה זכתה סלטיק בטרבל השלישי בתולדותיה, ובויד היה לקפטן השני בלבד בהיסטוריה של המועדון שמוביל את הקבוצה בעונת טרבל (בילי מקניל זכה בטרבל פעמיים כקפטן). לאחר שזכה עם הקבוצה באליפות השנייה ברצף והשלישית בקריירה בעונת, פרש בויד ממשחק פעיל בגיל 37. מאחוריו 306 הופעות ליגה במדי סלטיק, בהן כבש שני שערים.
Hearts of Iron IV
Hearts of Iron IV (ידוע גם בראשי התיבות HOI4) הוא משחק מלחמה ואסטרטגיה שפותח על ידי Paradox Development Studio והופץ על ידי Paradox Interactive. המשחק שוחרר ברחבי העולם ב-6 ביוני 2016. זהו משחק ההמשך של Hearts of Iron III משנת 2009 והפרק הרביעי בסדרת Hearts of Iron. כמו המשחקים הקודמים בסדרה, Hearts of Iron IV הוא משחק מלחמה ואסטרטגיה המתמקד במלחמת העולם השנייה. השחקן יכול לשחק בתור כל אומה בעולם שהייתה קיימת ב-1936 או ב-1939 ולהוביל אותה לניצחון או לתבוסה מול מדינות אחרות.
נכון לשנת 2018, המשחק מכר מעל למיליון עותקים בכל רחבי העולם.
טום בויד
נבחרת סקוטלנד
בויד היה לשחקן הרכב קבוע בנבחרת תחת מאמן הנבחרת הבא, קרייג בראון. הוא סייע לנבחרתו להעפיל לטורניר יורו שני ברציפות, יורו 1996 באנגליה בו פתח בכל שלושת משחקיה של סקוטלנד בשלב הבתים, בסיומו הודחה מהטורניר.
Hearts of Iron IV
משחקיות
האדמות במשחק מחולקות לאזורים זעירים הידועים כפרובינציות (הנקראות גם אריחים), אשר מקובצות יחד ליצירת מדינות. לכל מדינה יש כמות מסוימת של אריחי בנייה, אריחי תעשייה ו-5 אריחי תשתית. הימים והאוקיינוסים הגדולים (עבור ספינות מלחמה) והשמיים (עבור מטוסי קרב) מחולקים באופן דומה לאזורים שונים. לכל פרובינציה כזו מוקצה סוג שטח שקובע עד כמה סוגים שונים של יחידות יפעלו בלחימה שם. אוגדות ממוקמות בפרובינציות ויכולות לתקוף יחידות אויב בפרובינציות הסמוכות. ביצועי האוגדות בלחימה תלויות בגורמים שונים, כגון איכות הציוד שלהן, מזג האוויר, סוג השטח, המיומנות והתכונות של הגנרל המפקד על האוגדה והמורל של שני הצדדים. ניתן לחקור טכנולוגיות לשיפור הציוד וללמוד דוקטרינות צבאיות חדשות, בין היתר, מה שאומר שלעיתים קרובות לאומה מתקדמת יותר מבחינה טכנולוגית יהיה יתרון בלחימה. אם אוגדה (או קבוצת אוגדות) תכריע בהצלחה פרובינציית אויב, היא עלולה לכבוש אותה. לחלק מהפרובינציות עשויות להיות נקודות ניצחון, שיכולות לדחוף אומה קרובה יותר לקראת כניעה אם תיכבש. כיבוש מחוזות מפתח בתוך מדינה מאפשר לכוח הכובש גישה למפעלי האויב ולמשאבי הטבע של האויב באותה מדינה. התנגדות לכיבוש בתוך מדינה יכולה לפגוע בשליטה של המעצמה הכובשת בה. בשלב מאוחר של המשחק, מדינות עשויות לפתח פצצות גרעיניות אם יש להן את הטכנולוגיה המתאימה, שניתן להשתמש בה כדי להרוס פרובינציות ומדינות אויב.
המשחק גם מנסה לשחזר את היחסים הדיפלומטיים המורכבים של היום. מדינות עשויות לבצע מגוון פעולות דיפלומטיות; הן רשאים לחתום על הסכמי אי-תקיפה, להבטיח את עצמאותן של מדינות אחרות, ולהציע או לבקש בקרת גישה, בין היתר. מאפיין מרכזי נוסף של דיפלומטיה הוא היכולת ליצור ברית צבאית או להזמין מדינות אחרות לברית קיימת. הבריתות מייצגות את הבריתות העיקריות של מלחמת העולם השנייה, כמו הציר ובעלות הברית (למטרות משחק, בריתות בעולם האמיתי כמו הציר ובעלות הברית מפוצלות למספר רב של בריתות קטנות יותר, כמו הקומינטרן, החזית המאוחדת הסינית ומרחב השגשוג המשותף). חברות הברית עשויים עשויות לעזור זו לזו במלחמות, מה שהופך את חברות הברית לנכסים יקרים. מספר פעולות דיפלומטיות חשאיות יותר זמינות גם כן. לדוגמה, השחקן עשוי לגרום לעילה למלחמה נגד מדינות אחרות, להפיץ את האידאולוגיה של מדינתו בחו"ל, או לבצע הפיכה. מדינות במשחק עשויות להיות דמוקרטיות, פשיסטיות, קומוניסטיות או לא מזדהות. לכל אחת מארבע האידאולוגיות יש יתרונות וחסרונות; למשל, מדינות פשיסטיות יכולות לצאת למלחמה עם מדינות אחרות בקלות, אבל מדינות אחרות אינן מוכנות לסחור איתן כפי שהן מוכנות עם מדינות דמוקרטיות. אם אידאולוגיה אחרת תהפוך לפופולרית מדי במדינה, עשוי להתקיים משאל עם שימיר את האומה בדרכי שלום לאידאולוגיה הפופולרית ביותר. אחרת, אידאולוגיות עלולות לעלות לשלטון באלימות באמצעות הפיכות, מלחמות אזרחים או הפיכה לממשלת בובות על ידי כוח זר.
פיתוח
Hearts of Iron IV הוכרז ב-2014 והיה מיועד במקור לצאת בסוף 2015. בכנס E3 לשנת 2015, מנהל הקרייאטיב יוהאן אנדרסון אישר שהמשחק יידחה מתאריך השחרור המקורי שלו, כאשר תאריך ההשקה החדש תוכנן לרבעון הראשון של 2016. הדחייה נעשה בניסיון לפתור מספר בעיות שנתגלו במשחק. במרץ 2016, הוכרז שהמשחק, שנבנה עם מנוע קלאוזביץ, ישוחרר ב-6 ביוני אותה שנה, שהיה יום השנה ה-72 לנחיתה בנורמנדי.
ביקורת
Polygon שיבחו את הפתיחות של המשחק וכתבו כי "Hearts of Iron IV הולך צעד קדימה, ומאפשר לשחקנים להשתלט על כמעט כל מדינת לאום בודדת בעולם באותה פרק זמן. אם אתה רוצה לשחק בתור אלעזר לופז קונטררס, פאשיסט ונצואלי עם שתי אוגדות צבאיות ו-12 מטוסי קרב על שמו, אתה יכול לנסות".
בשנת 2021, חמש שנים לאחר יציאת המשחק וזמן קצר לאחר הרחבת No Step Back, המשחק הגיע לשיא שחקנים במקביל של כ-68,000.
יהדות בגדאד
יהדות בגדאד היא קהילה יהודית עתיקה וגדולה שהתקיימה בעיר בגדאד, בירת עיראק, החל מימי קדם ועד ימינו. יהדות בגדאד הייתה לאחת הקהילות החשובות והמרכזיות בקרב יהדות בבל ויהדות ארצות האסלאם, ובה היו מרכזי תורה חשובים ששירתו את הקהילות היהודיות בעיראק, פרס, הודו, כורדיסטן, סוריה וארץ ישראל, והעמידה רבים מפוסקי ההלכה והמקובלים הגדולים של יהדות המזרח בעת החדשה. רוב יהודי בגדאד עלו לישראל במסגרת מבצע עזרא ונחמיה (בשנים 1950–1951).
התבססות הקהילה היהודית עד המאה ה-19
בין המאה ה-15 למאה ה-16 התפתחה הקהילה ובראשה עמדו למשך כמאה וחמישים שנה רבנים בני משפחת ברזאני. שושלת רבנית זו נקטעה (בענף הבגדדי), עת נפטרה רוב ההנהגה הרבנית, יחד עם רבים מנכבדי הקהילה, במגפת הדבר של שנת 1743. מגפה זו פגעה קשות בקהילה ומוסדותיה.
מעצר, עינוי וחיסול חלפני כספים
בספר יהודי בבל בתפוצות שנכתב על ידי החוקר ד"ר אברהם בן יעקב הוא מספר על מעצר ורצח 19 חלפני כספים בבגדאד לקראת סוף 1916 ותחילת 1917. באותה תקופה מושל בגדאד היה אדם בשם פאיק ביי ועוזריו היו המצביא התורכי ח'ליל ביי וראש המשטרה סעיד אלדין. השלושה הללו שהיו צוררי יהודים חיפשו סיבות לעשות שפטים ביהודים אותם שנאו, וכך הם העלילו עליהם עלילת שווא כי הם סוחרים שלא כחוק במטבע התורכי וגרמו לירידת ערך המטבע.
אליפות העולם בשחייה 2015
סין , זכתה באליפות לאחר שזכתה במרבית מדליות זהב ובמרבית המדליות בסך הכל, 15 מדליות זהב, 10 מדליות כסף, 10 מדליות ארד ו-35 מדליות, בסך הכל, לפני ארצות הברית שצברה 13 מדליות זהב, 14 מדליות כסף ו-6 מדליות ארד ו-33 מדליות בסך הכל ולפני המארחת רוסיה  שצברה 9 מדליות זהב, 4 מדליות כסף, 4 מדליות ארד ו-17 מדליות בסך הכל.
HTTP/2
HTTP/2 היא הגרסה החדשה הראשונה של HTTP מאז ש-HTTP 1.1 הפך לגרסה רשמית ב- בשנת 1997. קבוצת העבודה של ה-IETF הציגה את HTTP/2 ל-IESG לבדיקה כסטנדרט מוצע בדצמבר 2014 והוא אושר על ידם בפברואר 2015.
דנידינה
דנידינה היא סדרת טלוויזיה ישראלית ששודרה בטלוויזיה הלימודית ואשר נועדה ללמד ילדים זהירות בדרכים. הסדרה הופקה על ידי שירות הסרטים הישראלי ומשרד החינוך והתרבות בשיתוף משרד התחבורה והמועצה הלאומית למניעת תאונות. הסדרה שודרה לראשונה בשנת 1974 בימי ג' בשעה 17:30. במאי הסדרה היה בועז דוידזון ותסריטי הפרקים נכתבו על ידי אוריאל אופק, שגם חיבר את מילות שיר הפתיחה.
אנוק פטר
ביוגרפיה
באליפות אירופה באתלטיקה 2016 זכתה במדליית זהב בקרב שבע בשיא הולנדי של 6,626 נקודות. באולימפיאדת ריו דה ז'ניירו (2016) סיימה במקום העשירי בתוצאה של 6,394 נקודות.
ליגת האומות 2020/2021
ליגת האומות 2020/2021 הייתה העונה השנייה של ליגת האומות, תחרות כדורגל לנבחרות לאומיות המאורגנת על ידי אופ"א. שלב הבתים של התחרות החל ב-3 בספטמבר 2020, חצי הגמר והגמר התקיימו באוקטובר 2021.
פרנסס המילטון ארנולד
פרנסס המילטון ארנולד (באנגלית: Frances Hamilton Arnold; נולדה ב-25 ביולי 1956) היא כימאית ומהנדסת אמריקאית, זוכת פרס נובל לכימיה לשנת 2018 (לצד ג'ורג' פ. סמית' וגרג וינטר), בעלת הכרה בינלאומית בשל היותה מובילת דרך בתחום האבולוציה המכוונת. היא פיתחה שיטה בתחום האבולוציה המכוונת התורמת ליצירת מערכות ביולוגיות שימושיות כגון אנזימים, מסלולים מטבוליים ועוד. בשנת 2016 הפכה ארנולד לאישה הראשונה שזכתה בפרס המילניום לטכנולוגיה בשל מחקריה בתחום האבולוציה המכוונת. מכהנת כיושבת ראש הוועדה המדעית של נשיא ארצות הברית ג'ו ביידן.
ניגון הקפות
אודות הניגון
הניגון היה חביב אצל הרבי מלובביץ' והיו שרים אותו בהתוועדויות, במעמד חלוקת כוס של ברכה ועוד.
אלכסנדר דז'יקיץ'
קריירה
בקיץ 1999 שב לפרטיזן בלגרד, הפעם כעוזר מאמן הקבוצה הבוגרת, והיה שותף לזכייה בארבע אליפויות רצופות בשנים 2002–2005.
ב-3 ביולי 2019 חתם באסטודיאנטס מדריד. ב-21 בינואר 2020 פוטר מתפקידו, לאחר שצבר ארבעה ניצחונות בלבד ב-18 משחקים.
ב-2 ביוני 2021 שב לבודוצ'נוסט פודגוריצה. ביוני 2022 עזב את המועדון.
דורון פישלר
הרצאות
עוד לפני תחילת הפודקאסט "המובן מאליו", היה פישלר מעביר הרצאות בתשלום בנושאים שונים, ביניהם: "ההיסטוריה השגויה לחלוטין של העולם", "סצנות הסקס הגרועות ביותר בהיסטוריה", "השקרים המפורסמים ביותר בהיסטוריה". לאחר פתיחת הפודקאסט מסר פישלר הרצאות שנקראו "המובן מאליו" ועסקו בנושאים שונים המקבילים לנושאי הפודקאסט.
מרקוס גודיניו
קריירת מועדונים
גודיניו נולד בקנדה להורים ממוצא פורטוגזי. גודיניו התחיל את הקריירה שלו בנורת' יורק אזורי ובגיל 14 הצטרף לטורונטו. ב-28 במרץ 2015, גודיניו ערך את הופעת הבכורה שלו בקבוצת המילואים של המועדון בניצחון 0–1 נגד מונטריאול.
ביולי גודיניו חתם לשנתיים בפ.ס.וו. צוויקאו מהליגה השלישית. ב-25 ביולי 2019, גודיניו ערך את הופעת הבכורה שלו בזוויקאו במשחק הליגה נגד מפאן.
קריירה בינלאומית
גודיניו השתתף עם הנבחרת בגביע הזהב 2019.
Girl at Home
ביקורת
ברולינג סטון הוא דורג במקום ה-215 ברשימת "כל 229 השירים של טיילור סוויפט, לפי דירוג".
שמורת אל כנוב
גאוגרפיה
הנקודה הגבוהה בשמורה היא "רכס אל כנוב", שהוא הנקודה הדרומית ביותר ממנה ניתן (בתנאי ראות מעולים) לצפות בחרמון.
יחסי גואטמלה–רוסיה
היסטוריה
המגעים הראשונים ברמה הדיפלומטית בין האימפריה הרוסית לרפובליקה של גואטמלה התרחשו בשנת 1880, כאשר חילופי מסרים התרחשו בין הקיסר אלכסנדר השני לנשיא רופינו באריוס.
היחסים הדיפלומטיים בין ברית המועצות לגואטמלה כוננו ב-19 באפריל 1945, אך לא זכו להתפתחות נוספת, ורק ב-4 בינואר 1991 החליפו הצדדים משלחות דיפלומטיות. לאחר קריסת ברית המועצות, ממשלת גואטמלה הכירה בפדרציה הרוסית כמדינת היורשת של ברית המועצות ב-8 בינואר 1992.
חטיבת עוז
סמל וכומתות החטיבה
על פי השבועון "במחנה" תג היחידה של חטיבת הקומנדו מלא בסמליות:
כל חיילי החטיבה נועלים נעליים אדומות ועונדים את תג החטיבה.
אלייג'ה וינינגטון
2021
במבחנים האוסטרלים לאולימפיאדת טוקיו (2021) זכה בשתי מדליות, זהב וכסף. מדליית זהב במשחה ל-400 מטר חופשי בשיא אישי חדש של 3:42.65 דקות ומדליית כסף במשחה ל-200 מטר חופשי בתוצאה של 1:45.55 דקות. במשחקים האולימפיים עצמם הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. נוסף לכך, סיים במקום שביעי במשחה ל-400 מטר חופשי בתוצאה של 3:45.20 דקות.
אלוף עולם
באליפות העולם שנערכה בבודפשט, הונגריה ביוני 2022 זכה במדליית זהב במשחה ל-400 מטר חופשי בשיא אישי חדש של 3:41.22 דקות, לפני לוקאס מרטנס מגרמניה שקבע שיא אישי חדש של 3:42.85 דקות וגילרמה קוסטה מברזיל שקבע שיא לאומי חדש של 3:43.31 דקות.
טריאתלון בישראל
היסטוריה
תחרות הטריאתלון הראשונה שתוכננה בישראל אמורה הייתה להתקיים בשנת 1985 בחופי הכנרת, בשם "הטריאתלון הבינלאומי של ים הגליל". התחרות תוכננה להיות באורך לא שגרתי: 2 ק"מ שחייה, 60 ק"מ רכיבה ו15 ק"מ ריצה. בסופו של דבר, תחרות זו לא יצאה לפועל מסיבות שונות.
בעקבות האכזבה הגדולה בקרב הספורטאים הישראלים בגין ביטול התחרות, הם יצרו קשר אחד עם השני כדי לקיים תחרות בישראל. עוזי רן, אחד מהספורטאים המאוכזבים, יזם את התחרות כאימון, במרחקים של 1 ק"מ שחייה, 50 ק"מ רכיבה, ו-10 ק"מ ריצה. במכתב ששלח רן לחבריו הטריאתלטים בנוגע לתחרות כתב: "לבוא לעשות וללכת. בלי תאום עם המשטרה, בלי פרסים, בלי חולצות, בלי ארוחות.", אך הוסיף: "הכל פתוח מצידי, רק חייב להיות דבר אחד סגור וזה בטיחות בים ובכבישים". הטריאתלון התקיים ב-31 באוגוסט 1985 בחורשים, וסיימו אותו 97 משתתפים מכל הגילאים.
הישגים ישראליים
נבחרת ישראל מקיימת פעילות נרחבת: בוגרים, נוער וילדים, שמשתתפים במחנות אימון בארץ ובעולם, באליפויות אירופה ובתחרויות בחו"ל. הישגים מובחרים בענף הטריאתלון הישראלי כוללים:
טריאתלון ילדים בישראל
בישראל מתקיימות תחרויות לילדים, אשר לרובם זאת התנסות ראשונה בענף, והמרחקים כאמור מקוצרים ומותאמים על פי קבוצת הגיל. רוב התחרויות לילדים מתקיימות בבריכות שחייה ולא בים, כנהוג בתחרויות לבוגרים.
שגרירות גואטמלה בישראל
היסטוריה
ב-16 במאי 2018 נחנכה השגרירות, בטקס בו נכח נשיא גואטמלה, ג'ימי מוראלס, שרת החוץ, שר ההגנה, שר הכלכלה, נשיא הפרלמנט של גואטמאלה, נשיא בית המשפט העליון ועשרה חברי הפרלמנט של גואטמלה, לצד ראש ממשלת ישראל, בנימין נתניהו, ראש עיריית ירושלים, ניר ברקת, ושר התיירות, יריב לוין.
השגריר מ-2020 הוא אולגה הוליסה אנזוטו אגיולר.
אקדמיית זניט סנקט פטרבורג
היסטוריה
בשנת 2008 סמנה נכלל במבנה של מועדון הכדורגל זניט ושמה שונה ל-"סמנה זניט". מאז 2010, קבוצת U-18 הראשית של האקדמיה מתחרה באליפות העיר סנקט פטרבורג כמו גם בטורנירים בינלאומיים שונים. ברשימת המאמנים של האקדמיה נכללים שחקנים נודעים כמו אלכסנדר ספיבאק ודמיטרי וסילייב. בעבר בראשותה עמד ההולנדי הנק ואן סטה (Henk van Stee).
בוגרים
הבוגרים הידועים ביותר הם שחקני נבחרת רוסיה בכדורגל:
רמי מתן
ביוגרפיה
בשנות ה-80 עבד כקצין ביטחון של נציגות ישראל בקפריסין, משם קודם לאותו תפקיד בקונסוליה הישראלית בניו יורק. בשנת 1986 נקלע לעימות חריף עם סגנו בני להב. העימות בנציגות הסתיים בהדחתו של מתן על ידי יוסי גנוסר.
מלחמת יום הכיפורים
ההצלחה אפשרה את פתיחת מבצע אבירי לב – פריצת מערכי החווה הסינית ("אמיר" במפת סיריוס) וכיבושם ואחר כך צליחת הכוחות הישראלים לגדה המערבית של תעלת סואץ. הפלוגה של מתן הייתה בהרכב של 6 טנקים ונגמ"ש, ובגדוד היו עוד שתי פלוגות, פלוגה ח' של ישראל בן ארי ופלוגה י' של יובל נריה. המשימה של פלוגה ז' (במסגרת גדוד 79) הייתה לנוע על ציר רביכה–לכסיקון, לכבוש את מרחב החווה הסינית ולטהר אותו עד לציר אושה, להשתלט על גשר מצרי ולצלוח את התעלה.
חיים אישיים
נשוי ללילית, שעבדה בחינוך מיוחד במבשרת ציון ואב לשלושה בנים, ששרתו כולם ביחידות קרביות, בחיל השריון ובחטיבת גבעתי.
סובק
היסטוריה
המיזוג של סובק עם האל הורוס נתן לו גם תפקיד של אל שמש. קשר זה התחזק בתקופה מאוחרת יותר כאשר סובק התמזג בדמות סובק-רע עם האל רע (אל) שהיה אל השמש במיתולוגיה המצרית. השילוב של סובק-הורוס המשיך להתקיים בתקופת הממלכה החדשה (המאה ה-16 לפנה"ס - המאה ה-11 לפנה"ס). בתקופת השושלות האחרונות של מצרים נוצר השילוב סובק-רע שזכה לבולטות נכרת. משמעות השילוב היא שהאל רע שוכן בגופו של סובק. האל רע מתגלה בדמותו של סובק. בולטות זאת נמשכה לאורך התקופות והמשיכה להתקיים במצרים התלמיית ועד וכולל התקופה הרומית (המאה ה-4 לספירה). בתקופה זאת היוקרה של סובק וסובק-רע המשיכה לגדול. ניבנו לכבודו אתרים פולחניים רבים, והושקעו מאמצים להפוך אותו לנושאה של כת דתית.
מרכזי פולחן
הרחבת המקדש הראשי של האל סובק החלה כנראה ביוזמתו של תלמי השני. במקדש המרכזי כיהנו כוהנים שהתמחו במיוחד בעבודה לאל סובק, כשהם מתגאים בתארים כמו: "נביאו של אל-התנין" ו-"האחד שקבר את הגופות של האל-התנין של ארץ האגם". באזור פיום נמצאו מספר ערי מתים לתניני יאור. נקרופוליס כזה נמצא גם במצרים העליונה.
רקון (רכב תצפית)
רקון (באנגלית: Stalker) הוא מערכת תצפית לאיסוף מודיעין המותקנת על כלי רכב מסוג האמר המקנה לה ניידות ועבירות גם בשטחים קשים. המערכת עצמאית לגמרי ומכילה את כל המרכיבים לתנועה, תצפית, וניתוח המידע שנאסף.
גאולת קרקע
מקור המצווה
בהפטרה של פרשת בהר,, מצווה הקב"ה את ירמיהו לגאול את הקרקע של בן דודו חנמאל בן שלום. ירמיהו מקיים את הציווי, אך אחר כך פונה לקב"ה בתמיהה: כלומר: ירושלים עומדת להכבש על ידי הבבלים והכשדים, אז למה אתה מצווה אותי לקנות את הקרקע של בן דודי - ואנו עומדים לצאת לגלות?!
ציון אשכנזי
ביוגרפיה
אשכנזי הוא בוגר שלוש שנות לימוד בבית ספר "אומנות המשחק" בהנהלת סופי מוסקוביץ'. בתום לימודיו המחיז סיפורים של צ'כוב למחזה פרי עטו בשם "אנשים מיותרים" וביים אותו עם שנה ג' בסטודיו של מוסקוביץ'. במקביל לכך שיחק את ליסנדר ב"חלום ליל קיץ", באנסמבל עיתים של רנה ירושלמי, בקאמרי.
אשכנזי שיחק בתיאטרון גשר בשלוש הצגות נוספות. ב"דון ז'ואן" הוא מגלם את דמותו של פיירו, צעיר כפרי שדון ז'ואן (סשה דמידוב) גונב ממנו את שרלוטה אהובתו (יעל טוקר). ב"הארווי" אשכנזי מגלם את דמותם של אלביס ונהג המונית. אלביס הוא בנה של אתל שובנה (ליליאן רות חיילובסקי), בן לא יוצלח עם אהבה חולנית לדבורים, שמנסים לשדך למרי (נטע שפיגלמן), לא מוצלחת בעצמה. ההצגה השלישית בה אשכנזי משחק בתיאטרון גשר היא "חמישה קילו סוכר", פרי עטו של גור קורן. הוא מגלם את דמותו של יועד ריבה, מרצה להיסטוריה הומוסקסואל הזקוק לאהבה, שגור קורן מנסה לשכנע שישנה פרט היסטורי על סבו בספר שהוא כותב.
הנחה את טקס אשת השנה לשנת 2007 של עיריית תל אביב-יפו.
ביולי 2012 זכה בפרס רוזנבלום לאמנים מבטיחים.
Holiday (שיר של ליל נאז X)
וידאו קליפ
הווידאו קליפ לשיר "Holiday" בוים על ידי גיבסון האזרד יחד עם נאז X בעצמו. הקליפ מציג את ליל נאז X כסנטה קלאוס עתידני בשנת 2022.
קרב גשר מילביוס
תיאור הקרב
באביב של שנת 312 קונסטנטינוס הכריז מלחמה על מקסנטיוס ויצא לאיטליה בראש צבא שמנה כ-40,000 חיילים. כוחותיו של מקסנטיוס היו גדולים יותר ככל הנראה, כשההערכה הנדיבה ביותר אומדת כ-188,000 חיילים. התנגשות צבאית ראשונה בין השניים התרחשה בצפון איטליה בחודשי הקיץ והאביב, שבה ניצח קונסטנטינוס את הכוחות שמקסנטיוס שלח, והחל להתקדם אל עבר רומא.
אריק סמית' (קצין)
'''אריק מ. סמית' (באנגלית: Eric M. Smith''') הוא קצין בדרגת גנרל המשרת כסגן מפקד חיל הנחתים של ארצות הברית.
ביוגרפיה
ביוני 2015 מונה למפקד כוחות הנחתים בפיקוד דרום של ארצות הברית. הוא היה בכך לקצין הראשון הממלא תפקיד זה באופן בלעדי. חודשים ספורים אחר כך, בנובמבר 2015, נקרא על ידי מזכיר ההגנה אש קרטר לשמש כעוזרו הצבאי, לאחר שקרטר פיטר את העוזר הקודם שהואשם בהטרדה מינית. בפברואר 2017 מונה לעוזר ראש אגף תכנון, מדיניות ומבצעים במטה חיל הנחתים.
ביוני 2017 קודם לדרגת מייג'ור גנרל ומונה למפקד דיוויזיית הנחתים הראשונה. במסגרת תפקידו כמפקד הדיוויזיה שם מטרה להילחם בתופעת ההתעמרות בחיילים מצד עמיתיהם. כ-30 חיילים נשלחו למחבוש כתוצאה מהמדיניות התקיפה. בית הדין הצבאי לערעורים קבע שצעדיו של סמית' היו מרחיקים לכת, בעלי עניין אישי והביאו להטיה כנגד הנאשמים. באוגוסט 2018 מונה למפקד כוח המשלוח השלישי של חיל הנחתים שמפקדתו באוקינאווה שביפן. ביוני 2019 הוחלף על ידי סטייסי קלרדי ומונה למפקד פיקוד פיתוח הלוחמה של הנחתים.
באסל ג'ראדי
קריירה בינלאומית
בצעירותו, ג'ראדי שיחק בנבחרות הצעירות של דנמרק. בשנת, קיבל את ההצעה לייצג את לבנון, ארץ מוצא הוריו.
פאול קונראד הניך
פאול קונראד הניך ( Paul Konrad Hoenich ) (13 במרץ 1907–1997) היה אמן ישראלי, יליד אוסטריה. הניך ידוע בהדפסים הרבים שיצר והמצאת טכניקה לציור בעזרת השמש, עבד בפקולטה לארכיטקטורה בטכניון, חיפה.
״אמנות השמש״
פרופ' פאול קונרד הניך נודע ברחבי עולם כ״צייר השמש״ תחום יצירה חדש שפיתח וטכניקה אמנותית שזכתה להערכה רבה. באמצעות רעיונותיו היצירתיים והטכניקה המתבססת על ניצול של קרני שמש, עשה הניך שימוש בסדרת רפלקטורים ופילטרים צבעוניים, שפעולתם משתלבת בתנועה היחסית של השמש וכדור הארץ. האפקטים הצבעוניים העזים, והצורות המעגליות-לבירינתיות שיוצרות קרני השמש, מאזכרים דימויים רבים מן המציאות, ויכולים להיראות לרגע אחד אנושיים, ברגע הבא כיריעות של בד, ובשלישי כקתדרלות של אור. השתנותם יוצרת אמנות קינטית החושפת עולם צורני, אשר מתכתב עם הארכיטקטורה הרעיונית והמחקר המורפולוגי.
הציורים שיוצרות קרני השמש מתגלים להרף עין ונעלמים בלי להשאיר זכר. תמונות השמש אינן אפוא שעתוק של יצירה קיימת, אלא הן המקור עצמו. הניך בחן את הישגיו בתחום זה וניסה לאמוד את תרומתו בשלוש נקודות מרכזיות: המקרן הקוסמי, המוח האופטי, והשימוש במהירות האור.
הטכניקה של אמנות השמש מבוססת על קיומו של מקור אור בעל עוצמה אדירה, השמש, ומנוע חסכוני, שקט ובלתי נלאה, שפעולתו מתווספת לזו של סיבוב כדור הארץ. כך, באמצעות מסנני צבע ומראות הניתנות לעיצוב בחום, נוצרת אמנות קינטית מדהימה ביופייה, המתגלה כרלוונטית במיוחד לתחום הארכיטקטורה. לאמנות השמש טווח עצום של אפקטים המשלב בין הפעולה המקורית ודמיונו היוצר של האמן.
סמכות שיפוט אוניברסלית
היסטוריה
בערך באותה תקופה, החוק הבינלאומי הכיר בתפיסה המקבילה של "אויבי המין האנושי" (Hostis humani generis) - שודדי ים שפשעיהם בוצעו בדרך כלל מחוץ לטריטוריה של כל מדינה. מהנחות יסוד אלה, המייצגות את אמונת עידן הנאורות בסטנדרטים טרנס-טריטוריאליים, טרנס-תרבותיים של נכון ולא נכון, נגזרת סמכות השיפוט האוניברסלית. בצד קביעה נורמטיבית זו נקבע, כי לכל מדינה הסמכות לחפש אחרי שודדי ים ולהעמידו לדין, וזאת אף ללא קיום זיקה בינה לבין הפשע, הקורבנות או העבריין. במהלך המאה ה-19 הפך הסחר בעבדים לפשע על פי המשפט הבינלאומי, וזאת בכמה אמנות אשר הקנו למדינות שהצטרפו אליהן, את הסמכות להעמיד לדין סוחרי עבדים בהיעדר זיקה נוספת לעצם ביצוע הפשע. אמנת העבדות מ-1926 (אשר תוקנה ב-1953), מקימה סמכות שיפוט אוניברסלית על החשודים בביצוע העבירה.
גרמניה
גרמניה יישמה את עקרון סמכות השיפוט האוניברסלית לרצח עם, פשעים נגד האנושות ופשעי מלחמה בחוק הפלילי שלה באמצעות "Völkerstrafgesetzbuch" או VStGB ("הקוד הפלילי הבינלאומי"), שיישם את אמנת רומא שהביא להקמת בית הדין הפלילי הבינלאומי במשפט המקומי של המדינה. החוק הועבר בשנת 2002 ועד שנת 2014 נעשה בו שימוש פעם אחת, במשפטו של מנהיג המורדים ברואנדה איגנס מורוואנשיאקה. בשנת 2015 הוא נמצא אשם ונידון ל-13 שנות מאסר.
החזית הדרום-מערבית (האימפריה הרוסית)
היסטוריה
ב-29 במרץ 1916 קיבל אלכסיי ברוסילוב פיקוד על החזית, ופתח במה שנודע לימים כ"מתקפת ברוסילוב", שהייתה הצלחה מסחררת, אולם נבלמה בקרב קובל. החזית המשיכה להילחם בקרבות החזית המזרחית, ופורקה ב-1918 עם סיום המלחמה.
שביעייה (בטהובן)
ביצועים ראשונים
הביצוע הראשון של היצירה התקיים ב-20 בדצמבר 1799 בקונצרט שערך הכנר איגנץ שופנזיג שהיה ידידו של בטהובן. ידידתו של בטהובן, הרוזנת ג'וזפין ברונסוויק מזכירה את הקונצרט הזה במכתב ומציינת שאחיה פרנץ היה "נרגש", "במיוחד מהשביעייה המצוינת שהלחין האדון בטהובן, הן מבחינת הביצוע והן מבחינת ההלחנה."
אמינאטה פורנה
יצירות
עבודותיה של פורנה, הן הבדיוניות והן האקטואליות, בדרך כלל עוסקות בתקופות שלפני ואחרי מלחמה, בזיכרון, בקונפליקט שבין נרטיבים פרטיים לבין ההיסטוריות הרשמיות, והיא בוחנת כיצד הצמיחה ההדרגתית של מעשים קטנים, חסרי משמעות לכאורה של בגידה מוצאים לבסוף ביטוי באימה בקנה מידה עצום.
אורניום (פירושונים)
ראו גם
}}
זכויות להט"ב באלבניה
בתקופת שלטונו של זוגו הראשון, מלך אלבניה
ב-1937, מוסא יוקה, שר הפנים, היה מוטרד מהפרקטיקה ההומוסקסואלית ורצה כנגד הנוהג בה.
הכרה בזוגות חד-מיניים
נישואים חד מיניים או איגודים חד-מיניים אחרים אינם מוכרים כיום באלבניה. אף על פי שראש הממשלה, סאלי ברישה, הודיע ביולי 2009 כי יתמוך בהכרה בנישואים אזרחיים. למרות זאת, בחוק המוצע נגד אפליה, שאושר פה אחד ב-4 בפברואר 2010, מעולם לא יוחס לנישואים חד-מיניים. קבוצות לזכויות להט"ב שיבחו את החוק החדש אך אמרו כי הם מקווים כי ברישה תעמוד בסופו של דבר בהבטחתו לאפשר נישואים חד-מיניים באלבניה.
דת והקהילה הגאה באלבניה
ב-20 בינואר 2016, מנהיגים של ארגונים מבוססי אמונה, התאחדו לקרוא לקבינט ולאספה הלאומית לאסור נישואים חד-מיניים. בלחץ חזק מצד מנהיגים דתיים, ובניגוד להבטחות כי נטייה מינית וזהות מגדרית ייכללו ברשימת העילות האסורות לאפליה, חברי האספה הלאומית הסירו אותה מסעיף 18 לחוקה ברגע האחרון. ב-20 ביולי 2016, שגרירות PINK פרסמה הצהרת עיתונות בה ביקרה על נסיגת התיקונים החוקתיים באפליה על רקע נטייה מינית וזהות מגדרית, וביקרה את חברי האספה הלאומית בגין כניעה לחוסר סובלנות דתית המזהירה כי:.
מילדרד כהן
קורות חייה
ב-1960 הפכה כהן לחברת פקולטה באוניברסיטת פנסילבניה, ותוך שנה הפכה לפרופסורית מן המניין. ב-1964, לאחר שהפכה לאישה הראשונה שקיבלה את פרס הקריירה של אגודת הלב האמריקאית, החלה האגודה לספק לה תמיכה עד 1978, אז מינתה אותה האוניברסיטה ל"פרופסורית אמריטה" – תואר הניתן לפרופסורית בפרישה.
לאחר פרישתה, כהן תפקדה כחברה ותיקה במרכז פוקס צ'ייס לחקר הסרטן. היא גם חזרה לעבודת המחקר באוניברסיטת פנסילבניה על בסיס חלקי והמשיכה עד 1998.
חיים אישיים
ב-1938, נישאה ד"ר כהן לפיזיקאי הנרי פרימקוב, אך לא שינתה את שם משפחתה. לכהן ובן זוגה שלושה ילדים: שתי בנות, נינה ולורה שגדלו להיות פסיכותרפיסטיות, ובן בשם פול, שגדל להיות מדען. ­
רכס קונגר (קנדה)
גאוגרפיה
אורכו של הרכס - 180 קילומטרים.
קלייר וואזן
קורות חייה
וואזן נולדה בשנת 1962 בקומונה סן-לה-לה-פורה (Saint-Leu-la-Forêt) השוכנת בקרבת פריז. כבר מגיל צעיר התעניינה במתמטיקה, וגילתה עניין מיוחד בשאלות "פתוחות"; אולם התעניינותה גברה עם תחילת עבודתה על תזת הדוקטורט שלה, כשהתחילה לקרוא מחקרים בנושא גאומטריה אלגברית.
ג'ון לילבורן
אזכורים בתרבות הפופולרית
לילבורן מגולם על ידי תום גודמן-היל בדרמת הטלוויזיה הבדיונית "זונת השטן", בה מתואר כיצד הוא מת בכלא בזמן ביקורה של אשתו אליזבת. דמותו מגולמת על ידי מייקל פנינגטון במחזה הטלוויזיוני מ-1981 העונה לשם "המבקר האחרון של יו פטר", וע"י ג'רלד קיד בהצגת הבכורה מ-2012 של המחזה "55 יום". אלבום קונספט מ-1997 העונה לשם "ג'ון החופשי מלידה" שהוציא הפזמונאי רייב האמר מתאר את סיפורו של לילבורן באלבום מתארחים חברי להקת ה"לוולרז" לצד חברים מלהקת ה"ניו מודל ארמי".
קול קדומים (סרט, 2020)
הפקה
בינואר 2019 הוכרז כי ג'ון פאוול ילחין את פסקול הסרט. פאוול שיתף פעולה בעבר עם סנדרס על סרט האנימציה DreamWorks משנת 2010 "הדרקון הראשון שלי".
שיטת החזקה
תיאור השיטה
l_i יתכנס לערך העצמי הגדול ביותר בערכו המוחלט.
אם הערך העצמי הגדול ביותר של A גדול ממש מכל שאר הערכים העצמיים (בערכם המוחלט, כולל ריבוי) אז הווקטור v_i מתכנס לוקטור העצמי המתאים לערך העצמי הגדול ביותר.
לוי דוכמן
תחילת רבנותו
דוכמן נולד בניו יורק לפייגא ולרב שלום דוכמן, מנהל כולל חב"ד בישראל. הוא גדל בארצות הברית, למד והתחנך במוסדות חב"ד ובישיבת תומכי תמימים.
רבנותו
מערכת הכשרות EAKC, שהקימה בתי שחיטה, נותנת כשרות למסעדות, למלונות ולמפעלי מזון; תלמוד תורה ומסגרות חינוכיות נוספות; מקווה טהרה בדובאי; בתי חב"ד בדובאי ובאבו דאבי; ומוסדות יהודים נוספים המשרתים את הקהילה ואת התיירים. בנוסף, בסיוע מערכת הכשרות שהקים, מייצרים באמירויות חלב ישראל. במקרה של מדינה זו יש משנה תוקף לצורך בכך מאחר שבניגוד למדינות רבות בעולם בהן החלב הוא חלב מפרות, הרי שבאמירויות רווח השימוש בחלב גמלים.
בשל אי קיום גורם רבני במדינות המוסלמיות השכנות, מגיע הרב דוכמן לעיתים גם למדינות נוספות בחצי האי ערב. כך פעל אצל הקהילה היהודית הקטנה בכווית, וכן אצל חיילים יהודים שהוצבו באזור במסגרת צבא ארצות הברית, ובקהילה היהודית במסקט בירת עומאן, ואף התבקש לערוך לוויה יהודית בבחריין. בנוסף, החל מספטמבר 2020 קולטת הקהילה היהודית באבו דאבי עשרות מיהודי תימן, האחרונים שנותרו במדינה.
אירועים
בשנת 2020, חנך דוכמן את הקמפוס החינוכי היהודי בדובאי. הקמפוס כלל את גן הילדים "Mini Miracles" ומרכז קהילתי, הכולל מסגרת עבור מבוגרים, בית ספר לעברית, מועדון נוער והרצאות העשרה. בספטמבר 2022, הודיע הרב דוכמן על הקמתו של קמפוס חינוכי חדש גם באבו דאבי.
משפחתו
באלול תשפ"ב, ספטמבר 2022 התקיימה חתונתו של דוכמן, החתונה היהודית הראשונה באבו דאבי והגדולה באיחוד האמירויות, בחתונה נכחו בני משפחת השלטון, אנשי ממשל, אנשי עסקים, דיפלומטים ורבנים ממדינות רבות, הרב דוכמן נישא ללאה בתו של הרב מנחם חדאד שליח חב"ד ורב העיר בריסל והם מתגוררים באבו דאבי.
יחסי אינדונזיה–סרי לנקה
באשר לבדלנות LTTE בסרי לנקה, אינדונזיה הביעה את תמיכתה בשלמות הטריטוריאלית של סרי לנקה ואחדות לאומית. אינדונזיה תומכת גם בתהליך הפיוס הלאומי בסרי לנקה לקראת שלום ויציבות.
יחסי מלזיה–פורטוגל
היסטוריה
מלאקה אז הפכה מסחר מרכזי ובסיס מנהלי חשוב של הודו הפורטוגזית והסחר הסיני, אשר הועבר ממקאו באמצעות מלאקה וגואה למצר הורמוז ומשם סביב אפריקה לאירופה.
יחסים כלכליים
בשנת 2016 פורטוגל ייצאה סחורות בשווי 17.1 מיליון אירו למלזיה (2015: 15.9 מיליון אירו; 2014: 13.0 מיליון אירו; 2013: 11.6 מיליון אירו; 2012: 28.7 מיליון אירו), מהם 28.3% מכונות ומכשירים, 23.7% פלסטיק, 13.9% נייר ותאית, 4.9% טקסטיל ו-4.8% מינרלים ועפרות.
Visages de femmes
Visages de femmes (בתרגום לעברית: פנים של נשים) הוא סרט מחוף השנהב של הבמאי דזירה אקארה, משנת 1985.
תוכן
בסיפור השני, בעיר, גברת קונגאס סוחרת בדגים מלוחים. אך כשהיא רוצה לשפר את מצבה, ולזנוח את העסק המבוסס על שיטת החליפין ולפתוח מסעדה, היא נתקלת רק בחומות וסירוב, בין היתר מפקיד ההלוואות בבנק. לעומת זאת, כשבנותיה ניגשות לבנק ו"עושות לו עיניים", ההלוואה לא מאחרת לבוא. אחרי שגב' קונגאס פותחת את המסעדה, מגיעים קרובי משפחה מקרוב ומרחוק, וכולם משבחים את בעלה העצלן, ומצפים לקבל אוכל, כסף, וסיוע אחר.
דיאב עוואנה
דיאב עוואנה אחמד חוסיין אל-מסעבי (בערבית: ذياب عوانة أحمد حسين المصعبي, בתעתיק מדויק: ד'יאב עואנה אחמד חסין אלמצעבי; 8 באפריל 1990 – 25 בספטמבר 2011) היה כדורגלן אמירותי ששיחק בעמדת קשר הכנף בנבחרת איחוד האמירויות.
מותו
ב-25 בספטמבר 2011 מת עוואנה בתאונת דרכים באבו דאבי שבאיחוד האמירויות הערביות. לפי הדיווחים, תאונת הדרכים התרחשה בגשר שייח' זייד, כאשר עוואנה חזר מאבו דאבי לאל-עין לאחר שסיים אימון עם נבחרת איחוד האמירויות הערביות. דיווחים נוספים טוענים כי השתמש במכשיר הטלפון שלו בעת התאונה. עוואנה מת במקום. עוואנה נקבר יום לאחר מכן בבית הקברות בניאס שבאבו דאבי.
אליפות העולם למכוניות ספורט
אליפות העולם למכוניות ספורט (באנגלית: World Sportscar Championship) הייתה סדרת תחרויות במרוצי סיבולת למכוניות ספורט של ארגון ה-FIA אשר נערכה בין השנים 1953–1992.
דייוויד בומברג
מלחמת העולם הראשונה ואחריה
מלחמת העולם הראשונה הביאה לשינוי עמוק בתודעתו של בומברג. חוויותיו כחייל פשוט ומות אחיו בתעלות – כמו גם חברו הצייר אייזיק רוזנברג – הרסו לצמיתות את אמונתו באסתטיקה של עידן המכונה. ניתן לראות זאת בצורה ברורה ביותר בעבודתו לאנדרטה לזכר חללי המלחמה הקנדיים, "פלסים בעבודה" (1918–1919): גרסתו הראשונה של הציור נדחתה, והתקבלה גרסה שנייה ייצוגית הרבה יותר.
לאחר הצלחתו המוקדמת לפני מלחמת העולם הראשונה, הוא היה בחייו האמן המוחרג ביותר באנגליה. לאחר שחי שנים על הכנסות אשתו השנייה, האמנית ליליאן הולט והעברות כספים מאחותו קיטי, הוא נפטר בעוני מוחלט.
ספנסר ליסט
ספנסר ליסט (באנגלית: Spencer List; נולד ב-6 באפריל 1998) הוא שחקן קולנוע וטלוויזיה אמריקאי.
ביוגרפיה
ליסט נולד בשנת 1998 בפלורידה. אחותו התאומה היא השחקנית פייטון ליסט.
קריירה
בשנת 2022 שיחק בסרט הקולנוע "Exploited" לצד ויל פלץ.
אוכמניות (קומיקס)
אוכמניות או סגן אוכמניות הייתה סדרת קומיקס צרפתית מאת הסופר ז'אן מישל שרלייה והאמן ז'אן ז'ירו. הקומיקס הראשון בסדרה יצא בשנת 1963 כחלק ממגזין הקומיקס "פילוט". העלילה עוקבת אחר הרפתקאותיו של סגן בחיל הפרשים האמריקאי בשם מייק סטיב דונובן, המכונה "אוכמניות" (Blueberry). זהו קומיקס מערבונים המשלב אירועים היסטוריים עם בדיוניים, ועוסק בנושאים כמו היחס של המתיישבים האירופאים כלפי האינדיאנים בארצות הברית והיעדר החוק במערב הישן של אמריקה.
רות בנריטו
קורות חיים
לאחר שפרשה ממחלקת החקלאות של ארצות הברית, המשיכה בנריטו ללמד באוניברסיטת ניו אורלינס עד שהייתה בת 81.
המצאת הבד שלא מתקמט
בנריטו רשמה 55 פטנטים העוסקים בעיקר בכימיה של צמח הכותנה. כאשר עבדה במחלקת החקלאות של ארצות הברית היא ושותפיה למחקר פיתחו בד כותנה שלא מתקמט, מה שהוביל אותם לייצור בדים לא מתקמטים שחסך למשפחות זמן רב של גיהוץ בגדים, פעולה שנחשבה ליומיומית באותה תקופה.
בפיתוח הכותנה שלא מתקמטת בנריטו וצוות המחקר שלה השתמשו בתהליך שנקרא קשר צולב, בו הפולימרים המרכיבים את הכותנה (צלולוז) נקשרים חזק אחד לשני וכך מורידים את הסיכוי שלו להתקמט מכיוון שהפולימרים קשורים חזק אחד לשני.
אוכמניות (קומיקס)
רקע
בשנת 1974 עזבו שרלייה וז'ירו את "פילוט" והמשיכו לפרסם את הקומיקס כפרילנסרים. הם המשיכו לפרסם ספרים יחד עד מותו של שרלייה בשנת 1999. לאחר מותו הוא הוריש את זכויותיו על הקומיקס לבנו, פיליפ, אך בסופו של דבר הזכויות שבו להוצאה לאור של "פילוט", דרגאוד. ז'ירו כתב ואייר לבדו עוד מספר ספרים, ואז הניח לסדרה.
סנקט פטרבורג (ערוץ)
אזור שידור
ערוץ הטלוויזיה משדר ברשתות של מרבית מפעילי הכבלים בסנקט פטרבורג ובמחוז לנינגרד והוא נכלל גם בחבילה העיקרית של ערוצי הלוויין Tricolor ו-NTV Plus. בסוף 2015 קהל הערוץ היה 11 מיליון מנויים. נכון למרץ 2017 - 14 מיליון.
לערוץ קהל צופים נרחב בעיר. בעונת 2014/2015 בליגת העל הרוסית בכדורגל הערוץ שידר את משחקי זניט סנקט פטרבורג (משחקי הבית שודרו בשידור חי בעוד משחקי החוץ שודרו באיחור). את זכויות השידור הערוץ רכש מידי חברת Liga TV (רוסית: «Лига-ТВ»), חברת הבת של הפרמייר ליג הרוסי בכדורגל. עלות ההשקעה עמדה על 80 מיליון רובל. בעונת 2019/2020 משחקי מועדון הכדורגל זניט שודרו בערוץ באיחור מסוים, זכויות השידור נרכשו מידי ערוץ הטלוויזיה Match TV (Матч ТВ). בנוסף, הערוץ משדר גם את משחקיה של דינמו סנקט פטרבורג.
ג'וזף וו. פרייזר
ביוגרפיה
פרייזר נשכר על ידי קונצרן הרכב האמריקאי ג'נרל מוטורס, בזכות הבנתו בהלוואות רכישה הפכה את פרייזר למארגן המוקדם של "GMAC". פרייזר הושאל מהצוות המנהל של "ג'נרל מוטורס" כדי להקים מנגנון הלוואה דומה לחברת ייצור המכוניות של "Pierce-Arrow Motor Car Company".
"גרהאם-פייג'" ו"קייזר-פרייזר"
באוגוסט 1944 פרייזר השתלט על יצרנית הרכב האמריקאי "גרהאם-פייג'" והיה לנשיא החברה. פייזר הודיע ​​כי החברה תחדש בייצור מכוניות לאחר מלחמת העולם השנייה עם מכונית חדשה לחלוטין שתיקרא "פרייזר". בעודו מחפש גיבוי כספי למיזם זה, פרייזר פגש את התעשיין הקליפורני הנרי ג'יי קייזר, שהייתה לו גם תוכניות לפיתוח כלי רכב לאחר מלחמת העולם השנייה. השניים הסכימו לעבוד יחד והקימו את תאגיד קייזר-פרייזר ב־25 ביולי 1945. הנרי קייזר התמנה ליושב ראש קייזר-פרייזר, ופרייזר היה לנשיא. תאגיד קייזר-פרייזר וגרהאם-פייג' הפכו לשותפים שווים. קייזר-פרייזר היה מייצר את מכונית ה"קייזר", גרהאם-פייג' בנה את דגם "פרייזר" ואת המכונות החקלאיות.
החזית הרומנית (האימפריה הרוסית)
היסטוריה
החזית הוקמה במהלך מלחמת העולם הראשונה בשנת 1916, ולמפקדה מונה ולדימיר זכארוב. החזית הוקמה על בסיס המטה של ארמיית הדנובה. מטרתה של הארמייה הייתה לסייע לממלכת רומניה, בעלת בריתה של רוסיה, במלחמתה כנגד מעצמות המרכז. דה פקטו, מפקד החזית היה פרדיננד הראשון, מלך רומניה, אולם בפועל מפקדיה היו קצינים רוסיים שמונו בידי הסטאבקה. החזית כללה בתחילה רק יחידות רוסיות, אולם בהמשך סופחו אליה גם שתי ארמיות רומניות. בשנת 1918, בעקבות המהפכה הרוסית, התפוררה החזית, ורוב חייליה נמלטו אל הרפובליקה הדמוקרטית המולדובנית, או אל הרפובליקה העממית של אוקראינה.
קסם סולטאן
האסקי סולטאן, הרעיה הקיסרית
השפעתה של קסם על הסולטאן התגברה בשנים הבאות ונאמר כי היא פעלה כאחת מיועציו. אף על פי כן, היא נמנעה מהתערבות יום-יומית בעניינים חשובים כי הסולטאן לא רצה שאשתו תאפיל עליו. יש הטוענים שקסם פעלה ממניעים אנוכיים וכי ניסתה לשמר את מעמדה והשפעתה במהלך הקריירה הארוכה שלה "יותר מאשר את אלה של הסולטאן או השושלת".
פרישה לארמון הישן
ב-1619, בנה החורג עות'מאן השני הגיע לביקור של 3 ימים בארמון הישן, ובכך הפגין את חיבתו אליה. על אף שהעריך וחיבב אותה, עות'מאן לא נתן לקסם לשמש עבורו כדמות המלכה האם.
מותה
במאבק כוחות זה תכננה קסם להדיח את מהמט ולהחליפו בנכד צעיר אחר. לדברי אחד ההיסטוריונים, ההדחה הזו קשורה יותר להדחת כלתה השאפתנית בכזו שיהיה אפשר לשלוט עליה ביתר קלות. התכנית לא צלחה מכיוון שמליקה האטון, אחת מהמשרתות של קסם, דיווחה לטורהאן שקסם מתכננת להדיח את מהמט ולהחליפו בנכד אחר בעל אם צנועה יותר. בין אם טורהאן נתנה את הפקודה ובין אם לא, קסם סולטאן נרצחה שלוש שנים לאחר שהפכה לעוצרת של נכדה הצעיר. השמועה היא כי טורהאן הורתה על חיסולה של קסם. יתר על כן, יש ששיערו כי קסם נחנקה בווילון על ידי הסריס השחור הראשי של ההרמון, סולימאן הגבוה. העבריין העות'מאני בובובי, בהסתמכו על מלשין מההרמון, קבע כי קסם נחנקה באמצעות השיער שלה עצמה.
תסמונת איגל
תסמינים
תסמונת איגל נוכחת לרוב בצד אחד בצוואר (ימין או שמאל) אך לעיתים נדירות נוכחת בשני צדדי הצוואר.
דיורמה
דיורמות בנות ימינו הן דגמי נופים, המתארים בקנה מידה אירועים היסטוריים ונופים טבעיים ומלאכותיים למטרות חינוך ובידור. השימוש המוזיאלי הראשון בדיורמה כתצוגה תלת־ממדית נעשה ברומניה ב-1907.
דיורמות העושות שימוש בדגמים מיניאטוריים הן בשימוש נרחב במוזיאונים. במוזיאון המדע והתעשייה בשיקגו נעשה שימוש בדיורמות ובדגמי רכבות להדגמת תחבורה מסילתית. הדיורמות מציגות דגמים בקנה מידה של 1:87, המקובל בדגמי רכבות לתצוגה. לעומת זאת, דיורמות של אספני דגמי רכבות נבנות בקני מידה של 1/35 או 1/48.
ציורי דיורמה
ציורי דיורמה, כלומר: איורים של בעלי חיים וצמחים על רקע בית גידולם הטבעי, נפוצים מאוד בידיעת הטבע, הן בספרות מדע פופולרי והן במוזיאוני טבע (בנוסף לדיורמות התלת-ממדיות). דיורמות כאלו נוטות להיות עמוסות במינים רבים כדי להדגים את המגוון הביולוגי באופן מקיף ככל האפשר.
דיורמות היסטוריות
דאגר הקים דיורמה שנייה בריג'נטס פארק בלונדון ב-1823, שנה לאחר הקמת הדיורמה הראשונה בפריז. הבניין תוכנן על ידי אוגוסטוס צ'ארלס פוגין. התצוגה זכתה להצלחה מסחררת ולחיקויים. אמנים בריטים יצרו דיורמות מורכבות עוד יותר במהלך שנות ה-30 של המאה ה-19, הוספו אפקטים של קול ואפילו שחקנים.
צעצוע בשם "פולירמה פאנאופטיק" שהתבסס על הדיורמה ונועד לשימוש ביתי נמכר משנות ה-20 עד שנות ה-50 של המאה ה-19. הצעצוע כלל תיבה אליה הושחלו כרטיסים עם תמונות. חלקים בתמונה, כגון חלונות ופנסי רחוב, נגזרו כך שיתאפשר מעבר אור דרכם. חלקים אחרים הוכנו מחומר דק שנראה זוהר. דלתות בגב הקופסה איפשרו שליטה על מעבר האור כדי לאפשר לתמונה להשתנות למשל מסצנה של יום לסצנה של לילה.
ניסוי ALICE
ALICE (מבוטא אליס; ראשי תיבות: A Large Ion Collider Experiment - ניסוי גדול בהתנגשות יונים) הוא גלאי יונים שבעזרתו נערך ניסוי בפיזיקת חלקיקים שמטרתו להבין את שהתרחש מיקרו-שניות ספורות לאחר המפץ הגדול. גלאי זה הוא אחד משבעת הגלאים הנמצאים לאורך המאיץ LHC (מנגיש הדרונים גדול) שהוא מאיץ החלקיקים הגדול בעולם וממוקם במרכז המחקר לפיזיקת חלקיקים CERN על גבול שווייץ-צרפת. הניסוי שנערך בALICE החל בשנת 2005 ונמשך עד היום. הוא כרוך בשיתוף פעולה בין-לאומי של יותר מ-1500 פיזיקאים, מהנדסים, טכנאים וסטודנטים בוגרים מ-154 מוסדות פיזיקליים בעולם מ-37 מדינות.
ITS Pixels, ITS Drift, ITS Strips, (Time Projecting Champer) TPC
חלקים האחראיים על מדידת מיקומים רבים של החלקיקים אשר נושאים מטען חשמלי בתנועתם, כך שמסלולם נקבע באופן מדויק. בגלאי משתמשים בזרמים חשמליים ליצירת שדה מגנטי אשר מטרתו לעקם את מסלול תנועת החלקיקים הנוצרים בהתנגשות, וזאת על מנת למדוד את התנע של חלקיקים אלו וכן את סימן המטען החשמלי שלהם. הדיוק הגדול של הITS, דיוק של עשירית המילימטר, מאפשר לראות אף את השינוי במסלולם של חלקיקים הנוצרים מדעיכה של חלקיקים אחרים (ניתן להסיק כי אלו אינם נוצרו ישירות מן ההתנגשות עקב זמן חייהם הקצר).
מריו הזוניה
מריו הזוניה (בקרואטית: Mario Hezonja; נולד ב-25 בפברואר 1995) הוא כדורסלן קרואטי, המשחק בעמדת הסמול פורוורד בקבוצת ריאל מדריד מליגת העל הספרדית והיורוליג. חבר בנבחרת קרואטיה הבוגרת מאז שנת 2014.
ניסוי ALICE
ספקטרומטר המיואונים
סט ייעודי של גלאים אשר דרכו עוברים מיואונים בלבד. מאחר שמיואונים חודרים דרך חומרים בקלות רבה יותר מאשר רוב החלקיקים האחרים, באזור הקדמי של הגלאי ממוקם בלם עבה ומורכב מאוד אשר עוצר את תנועת כל החלקיקים מלבד את תנועת המיואונים, וכך אל הספקטומטר מגיעים רק מיואונים וניתן למדוד אותם.
דמיטרי פופוב
קריירה
בשנת 1993 מכרה ספרטק את כרטיס השחקן שלו לקבוצת ראסינג סנטנדר שעלתה אז לליגה הספרדית הבכירה. פופוב שיחק בשורות הקבוצה במשך 3 שנים. לקראת סוף עונת 1995/1996 נפצע באחד המשחקים ולמעשה סיים את העונה. הפציעה הזו הביאה את הנהלת ראסינג להחלטה לא לחדש את חוזה של פופוב בתום העונה. הוא עבר לקבוצת קומפוסטלה מהליגה הספרדית השלישית, במדיה חתם לשלוש שנים.
לקראת עונת 1999/2000 הגיע פופוב לישראל וחתם בקבוצת מכבי תל אביב. כעבור ארבעה חודשים עזב את המועדון, שב לספרד וסיים את העונה בקבוצת טולדו. בקיץ 2000 פרש ממשחק פעיל.
אנט קואמבה מטונדו
רקע
סרטה השני, De quoi avons-nous peur?, עוסק בצנזורה, ובמיוחד צנזורה עצמית של עיתונאים.
צ'סלב ביאלק
קישורים חיצוניים
Misyine drogi nr.7 ,3/1984 - Ambroży Andrzejak Sługa ewangelizacji misyjnej מאמר הספד מאת אמברוז'י אנדז'ייאק
איש החול (סיפור קצר)
פרשנויות
הופמן מקפיד כל העת שלא להכריע בין אותן תפיסות מנוגדות: מצד אחד נמצאת קלרה, ששמה (מוארת") רומז לעידן האורות. על פי תפיסה זו, איש החול אינו אלא מעשיית ילדים וכל האירועים שנתנאל זוכר לא התרחשו במציאות, אלא רק בדמיונו. מול תפיסה זו עומדת פרשנותו של נתנאל עצמו, שמייצגת את העמדה הרומנטית, בייחוד הרומנטיקה הגרמנית האפלה, שעל פיה ישנם דברים שאינם נתפסים בשכל ושאותם אין המדע יכול להסביר, ואף על פי כן הם קיימים.
תרגום לעברית
בשנת 2012 יצא לאור כתוספת לתרגום מחודש למאמרו של פרויד האלביתי, בתרגום רות גינזבורג בהוצאת רסלינג.